જાડાપણું એટલે શરીરમાં વધારે પ્રમાણમાં ચરબીનું જમા થવું. જીવનશૈલીમાં બદલાવ, ચટપટા સ્વાદવાળા પણ વજન વધારે તેવા ખોરાક અને ફાસ્ટફુડ નો વધતો જતો ઉપયોગ, કસરત તથા શ્રમનો અભાવ વગેરેને કારણે જાડાપણાનું પ્રમાણ ભયજનક રીતે વધતું જાય છે. વર્ષ ૨૦૧૪ માં રજુ કરવામાં આવેલ ગણતરી મુજબ જાડાપણાની તકલીફ હોય તેવા લોકોની સંખ્યા વિશ્વમાં ૬૦ કરોડ થી વધારે છે. ચોકાવનારી હકીકત એ છે કે આવતા દાયકામાં જાડાપણાની સંખ્યામાં ૪૦% નો વધારો થવાનું જોખમ છે.